Source: http://www.bihon.ro/infrunta-cea-mai-ofensiva-echipa/1753902
Timestamp: 2017-01-24 23:27:41+00:00

Document:
Înfruntă cea mai ofensivă echipă - BIHON
Joburi Publi24 Romimo Bestauto BIHON Bihon CSM Oradea Înfruntă cea mai ofensivă echipă Înfruntă cea mai ofensivă echipă	De	Gavril Nutiu	la 20. decembrie 2016 18:04	Reactualizat la: 20. decembrie 2016 18:05	CSM CSU Oradea dispută miercuri meciul din deplasare cu Avtodor Saratov, din Liga Campionilor. Baschetbaliştii orădeni joacă miercuri seară pe terenul echipei cele mai ofensive din Grupa B a Basketball Champions League, Avtodor Saratov. Formaţia rusă are cea mai mare medie de puncte marcate pe meci după primele nouă etape din faza grupelor. CSM CSU Oradea a reuşit în partida din tur să obţină o victorie spectaculoasă pe teren propriu în faţa puternicei echipe ruse, scor 96-85, după o evoluţie entuziasmantă. A fost primul succes al orădenilor în Grupa B a Ligii Campionilor.
Avtodor Saratov şi-a întărit lotul faţă de meciul din tur, legitimând doi noi jucători, fundaşul Serghei Bykov şi pivotul Vince Hunter. Echipa rusă va constitui o adversară mai mult decât dificilă pentru formaţia noastră. Delegaţia orădeană a sosit la Saratov după o deplasare extrem de lungă (de aproape 3.000 km) şi obositoare. Frigul pătrunzător domină oraşul, temperatura în timpul nopţii fiind de sub -25 de grade.
Din echipa noastră absentează în continuare Sean Barnette şi Andrei Mandache, doi oameni din rotaţia de bază. Ceilalţi componenţi ai lotului resimt din plin oboseala şi uzura unui sezon foarte încărcat. CSM CSU Oradea vine la Saratov după eşecul din campionat de la Piteşti. În precedenta etapă din Liga Campionilor, echipa noastră a obţinut însă o victorie remarcabilă în faţa celor de la Maccabi Rishon LeZion. Avtodor Saratov şi CSM CSU Oradea au aceeaşi linie de clasament înaintea meciului de miercuri, cu câte patru victorii, respectiv cinci înfrângeri.
„Avem o misiune foarte grea, în faţa unei echipe puternice. Foarte puţine formaţii se pot lăuda cu victorii pe terenul echipei din Saratov. Este o echipă care marchează foarte mult, extrem de combativă. În plus, ne lipsesc doi jucăori de bază. Vom încerca să jucăm cât mai bine, să obţinem cât mai mult posibil din acest meci”, ne-a declarat preşedintele CSM Oradea, Şerban Sere. Partida Avtodor Saratov CSM CSU Oradea are loc miercuri, cu începere de la ora 17:30 (ora României), în direct la Digi Sport 2.
Taguri: Avatodor Saratov, CSM CSU Oradea, liga campionilor	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 
 CSM 
 CSM 
 CSM 
 CSM